ప్రభాస్ కుమార్ సింగ్

ప్రభాస్ కుమార్ సింగ్ ఒడిషా రాష్ట్రానికి చెందిన రాజకీయ నాయకుడు. ఆయన 2014లో జరిగిన పార్లమెంట్ ఎన్నికల్లో బర్గఢ్ లోక్‌సభ నియోజకవర్గం నుండి  లోక్‌సభ సభ్యుడిగా ఎన్నికయ్యాడు.
రాజకీయ జీవితం
ప్రభాస్ కుమార్ సింగ్ బిజూ జనతాదళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో పార్లమెంట్ ఎన్నికల్లో బర్గఢ్ లోక్‌సభ నియోజకవర్గం నుండి బీజేడీ అభ్యర్థిగా పోటీ చేసి తన సమీప బీజేపీ అభ్యర్థి సుభాష్ చౌహాన్‌పై 11,178 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయనకు 2019లో జరిగిన ఎన్నికల్లో  టికెట్ దక్కలేదు. ఆయన పార్లమెంట్ లో మానవ వనరుల అభివృద్ధి స్టాండింగ్ కమిటీ, పర్యాటక & సాంస్కృతిక మంత్రిత్వ శాఖ సంప్రదింపుల కమిటీలలో సభ్యుడిగా, ఒడిశా డెవలప్‌మెంట్ కౌన్సిల్‌లో సభ్యుడిగా పని చేశాడు.

ప్రభాస్ కుమార్ సింగ్ 2024లో బీజేడీ నుండి టికెట్ టికెట్ ఆశించగా పార్టీ నిరాకరించినందుకు మనస్థాపం చెంది 2024 ఏప్రిల్ 8న బిజూ జనతాదళ్ పార్టీ (బీజేడీ) ప్రాథమిక సభ్యత్వానికి రాజీనామా చేశాడు.

మూలాలు

వర్గం:ఒడిశా రాజకీయ నాయకులు
వర్గం:1946 జననాలు
వర్గం:లోక్‌సభ సభ్యులు